Modulua
Edukiak
Aurkibidea 🔎︎

# Orrialdearen ur-marka

Ur-markako testu bat txertatzen du uneko orrialdearen estiloaren atzeko planoan.

Komando hau erabiltzeko...

Aukeratu Formatua - Ur-marka.

Ur-marka bat paperaren gainean ageri den irudi edo eredu bat da, argitasun-maila bat edo beste izan dezakeena argia zuzentzen zaionean. Ur-markak, jatorriz, zuzenean sortzen ziren papera fabrikatzean. Dokumentuak, dirua, zigiluak eta abar faltsutzea saihesteko egiten ziren.

Erabili ur-markak, LibreOffice Writer aplikazioan, dokumentu-orrietan ur-marka bat simulatzeko.

Bete behean adierazitako elkarrizketa-koadroaren ezarpenak.

Sartutako balioak uneko orrialde-estiloari aplikatzen zaizkio.

## Testua

Sartu orrialdearen atzeko planoan ur-marka gisa bistaratuko den testua.

## Letra-tipoa

Hautatu letra-tipoa zerrendatik.

Ezin da hautatu letra-tipoaren tamaina edo estiloa ur-markaren testurako. Tamainaren eskala moldatu egingo da orrialdearen atzeko planoko lerro batean sar dadin.

## Angelua

Hautatu ur-markaren makurdura-angelua. Angelu positiboa adierazten bada, ur-marka behetik gora bistaratuko da. Balioa negatiboa bada, ur-markaren testua goitik behera bistaratuko da.

## Gardentasuna

Hautatu ur-markaren gardentasun-maila. Balioa % 0 bada, ur-marka opakua izango da, eta % 100 bada, erabat gardena (ikusezina) izango da.

## Kolorea

Hautatu kolore bat goitibeherako koadrotik.

## Ur-marka baten edukiak edo ezarpena aldatzeko.

Erabilitako ur-marka Formatua - Ur-marka menu-komandoarekin txertatutako testua bada, edo dokumentuak sailkatzeko ezarpenekin txertatutakoa bada, haren edukiak eta ezarpenak editatu daitezke ur-markaren elkarrizketa-koadroa irekita.

Inguruko gaiak

Dokumentuak sailkatzeko ur-markak

Orrialdearen atzeko planoa